Newsbook .td_uid_2_60d1755b7f5c0_rand.td-a-rec-img{text-align:left}.td_uid_2_60d1755b7f5c0_rand.td-a-rec-img img{margin:0 auto 0 0} Il-Kabinett ta parir lill-President ta' Malta, George Vella biex ma jilqax it-talba għall-maħfra presidenzjali li għamlu l-aħwa Degiorgio nhar is-26 ta' April. L-aħwa George u Alfred Degiorgio kienu talbu għal maħfra presidenzjali biex jiżvelaw min hu l-eks Ministru li ordna l-qtil ta' Daphne Caruana Galizia, kif ukoll sensar li għadu ma tressaqx u informazzjoni fuq reati oħra. L-aħwa Degiorgio jerġgħu jitolbu għal maħfra presidenzjali Fi stqarrija li ħarġet it-Tnejn, il-Gvern qal li b'konformità mal-parir tal-Avukat Ġenerali u tal-Kummissarju tal-Pulizija, il-Kabinett iddeċieda li jagħti parir lill-President tar-Repubblika biex ma jilqax it-talba għal proklama. Il-Gvern qal ukoll li d-deċiżjoni tal-Kabinett mhux biss hi bbażata fuq il-parir tal-istituzzjonijiet relevanti, iżda qed tittieħed ukoll fl-interess nazzjonali u fl-interess tar-retta amministrazzjoni tal-ġustizzja. Il-Ministru Carmelo Abela rrikuża ruħu għall-istess raġunijiet msemmija fl-istqarrija tal-Gvern ta' Malta dwar talba oħra għall-proklama, li kienet ippubblikata fid-19 ta' April li għadda. Fil-11 ta' Mejju, l-aħwa Degiorgio ippreżentaw rikors jitolbu l-Qorti biex tirrevedi d-deċiżjoni tal-Kabinett dwar iċ-ċaħda għall-maħfra presidenzjali fil-konfront tagħhom. L-aħwa Degiorgio jitolbu l-Qorti tirrevedi d-deċiżjoni tal-Kabinett dwar il-maħfra presidenzjali Intant, il-'Koħħu' kien ammetta l-involviment tiegħu fil-qtil ta' Daphne Caruana Galizia u weħel 15-il sena ħabs. Ippubblikata l-maħfra presidenzjali li ngħatat lill-Koħħu Hu ngħata l-proklama fuq il-każ tal-Avukat Carmel Chircop u sussegwentament ġew arrestati tliet persuni, l-aħwa tal-Maksar, Adrian u Robert Agius u Jamie Vella. Miċħuda t-talba għall-proklama tal-Fulu, iċ-Ċiniż u l-Koħħu L-aħwa Degiorgio jinsabu akkużati bil-qtil tal-ġurnalista Daphne Caruana Galizia li seħħ fl-2017. George Degiorgio qed jaffaċċja wkoll akkużi fuq il-qtil tal-Avukat Carmel Chircop fl-2015. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60d1755b7f889_rand.td-a-rec-img{text-align:left}.td_uid_3_60d1755b7f889_rand.td-a-rec-img img{margin:0 auto 0 0}